Број: 01-7809-2/19

Датум: 29.10.2019. године

На основу члана 69. став (2) тачка а), члана 70. став (4), Управа ЈП „Аутопутеви Републике Српске“ д.о.о. Бања Лука ( у даљем тексту: уговорни орган) на Препоруку Комисије за јавне набавке (Записник Комисије о прегледу и оцјени понуда број: 013-7713/19 од 24.10.2019. године) на сједници одржаној 29.10.2019. године доноси:

**Одлуку**

**о поништавању поступка јавне набавке**

**Члан 1.**

Поништава се поступак јавне набавке електричне енергије путем оквирног споразума на период од четири године који је покренут објављивањем Обавјештења о набавци број: 1345-1-1-46-3-18/19 од 13.09.2019. године.

**Члан 2.**

Ова одлука ће се објавити на web stranici [www.autoputevirs.com](http://www.autoputevirs.com).

**Члан 3.**

Oвa Oдлукa ступa нa снaгу дaнoм дoнoшeњa.

**О б р а з л о ж е њ е**

Надзорни одбор Јавног предузећа „Аутопутеви Републике Српске“ друштво са ограниченом одговорношћу Бања Лука, донио је на 66. Сједници одржаној дана 11.09.2019. године, Одлуку о инвестирању у набавку електричне енергије на период од 4 године број: 02-LXVI-9.1-6548/19.

Иста набавка је планирана Планом набавки за 2019. годину, под редним бројем 10 (дио Робе).

Вршилац дужности директора Јавног предузећа „Аутопутеви Републике Српске“ друштво са ограниченом одговорношћу Бања Лука је поступајући по захтјеву Сектора за техничке послове број: 011-4016/19 од 31.05.2019. године донио Одлуку о покретању поступка јавне набавке електричне енергије путем оквирног споразума на период од четори године број: 013-6644-1/19 од 13.09.2019. године.

Истом одлуком је констатовано да се ће се јавна набавка спровести путем отвореног поступка у складу са чланом 25. и 32. Закона о јавним набавкама („Службени гласника БиХ“, број: 39/14).

Поступак јавне набавке електричне енергије путем оквирног споразума на период од четири године покренут је објављивањем Обавјештења о набавци број: 1345-1-1-46-3-18/19 од 13.09.2019. године на Порталу јавних набавки, а сажетак истог обавјештења је објављен у „Службеном гласнику БиХ“ број: 63/19 од 20.09.2019.године.

Јавно отварање понуда извршено је дана 24.10.2019. године што је и констатовано Записником са отварања понуда број: 013-7712/19 од 24.10.2019 године. Истим Записником је констатовано да у предметном поступку јавне набавке није достављена ниједна понуда.

Чланом 69. став (2) тачка а) Закона о јавним набавкама („Службени гласник БиХ“, број: 39/14) прописано је да је уговорни орган обавезан да поништи поступак јавне набавке, ако у поступке јавне набавке није достављена ниједна понуда у одређеном крајњем року.

Поступајући у складу са цитираним одредбама Закона, чланови Комисије за јавну набавку су једногласно констатовали да се поступак јавне набавке електричне енергије путем оквирног споразума на период од четири године број: 013-6644/19 од 13.09.2019. године има поништити будући да у предметном поступку није достављена ниједна понуда.

У складу са напред наведеним, Комисија за јавну набавку је дала Управи предузећа препоруку у погледу предметне јавне набавке, тј. да се поништи поступак јавне набавке електричне енергије путем оквирног споразума на период од четири године из разлога што у предметном поступку није достављена ниједна понуда у одређеном крајњем року.

Узимајући у обзир горе изложено и одредбе позитивних законских прописа, а након што је размотрила препоруку и Записник Комисије за јавне набавке број: 013-7713/19 од 24.10.2019. године, Управа Јавног предузећа „Аутопутеви РС“ д.о.о. Бања Лука је одлучила да је Комисија у свему правилно поступила те да је поништење поступка јавне набавке основано у складу са Законом о јавним набавкама, подзаконским актима, интерним актима и Тендерским документом, те је одлучено као у диспозитиву ове одлуке.

**ПОУКА О ПРАВНОМ ЛИЈЕКУ:**

Против ове одлуке може се изјавити жалба, најкасније у року од 10 (десет) дана од дана пријема ове Одлуке али не касније од једне године од дана када је наводнаповреда учињена. Жалба се изјављује Канцеларији за разматрање жалби БиХ са сједиштем у Сарајеву, путем уговорног органа у писаној форми директно или препорученом поштанском пошиљком на адресу: Васе Пелагића бр. 10, 78 000 Бања Лука. Жалба се подноси у најмање 3 (три) примјерка. Изјављена жалба одгађа наставак поступка јавне набавке, закључење и/или извршење уговора о јавној набавци до доношења одлуке Канцеларије за разматрање жалби.

Достављено: ДИРЕКТОР

1. Одјељењу за јавне набавке, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. А/а. Топић Душан, дипл. инж. грађ.